KYK: SA speler vra Macron om burgerskap | Netwerk24
18 Junie 2019 06:17
Daar was ’n unieke versoek deur een van die spelers in Saterdag se Top14-eindstryd tussen Toulouse en Clermont in Parys.
Rugby365 berig die voorval het plaasgevind kort voor die afskop toe die spelers aan pres. Emmanuel Macron van Frankryk voorgestel is.
?????? Pour une fois d'accord avec #Macron... et ils ont bien répété!
- "Je peux avoir la nationalité française, s'il vous plaît ?", a lancé le rugbyman sud-africain Maks Van Dyk à Emmanuel Macron, lors de la finale du Top 14!
- "Banco, très bien. On lance la procédure...." pic.twitter.com/rhvqAmmlEU
— Bαttine (@Girolata20) June 16, 2019
Macron is voorgekeer deur Toulouse se Suid-Afrikaanse voorry Maks van Dyk met die versoek: “Kan ek asseblief Franse burgerskap kry?”
Macron het met ’n glimlag geantwoord: “Wel, kom ons begin die proses.”
Dit was ’n ligte oomblik, maar dit het nie een van Van Dyk se spanmaats gekeer om ’n foto op sosiale media te deel van die Suid-Afrikaner wat ’n belangrike dokument vashou nie.
Il l’a eu, merci pour lui. @EmmanuelMacron @maksvandyk ???? @StadeToulousain pic.twitter.com/8edd0Ruq9H
— Romain Ntamack (@RomainNtamack) June 16, 2019
Sommige aanhangers het Romain Ntamack se draakstekery as die ware Jakob beskou, maar Van Dyk het later bevestig die foto wat sy spanmaat op Twitter gedeel het, was ’n grappie.
“Dit is net ’n grappie, maar ek hoop regtig om binnekort ’n Franse burger te wees,” sê Van Dyk.
C'est juste un blague mais j'espère vraiment être français bientôt ???? https://t.co/cOwtrdqWmT
— maksvandyk (@maksvandyk) June 16, 2019
Van Dyk, wat in Johannesburg gebore is, het vir die Cheetahs, Griekwas en Leinster uitgedraf voordat hy in 2016 die skuif na Toulouse gemaak het.
Toulouse het Saterdag se Top14-eindstryd teen Clermont met 24-18 gewen.
Meer oor: Top14 | Toetsrugby | Clermont | Toulouse
Beast bly tuis, maar Curwin Canberra toe
Leeus in sop oor hul nie by reëls hou
Vat so, kakkerlakke, sê verergde Rob